Københavns Adresseavis, 1783-06-13
Fortsættelse af det kongelige Landhuusholdings Selskabs Premier og Belønninger, fra den 16de April sidstafvigte. See Nr. 110. 222. Bonden Ole Knudsen Landsværk, paa Gaarden Spokkelse i Molands Præstegield i Øvre=Tellemarken, kjøbte Gaarden i 1776, og har i de 4 sidste Aar bygt og flyttet endeel af Huusene, ryddet 7 1/2 Maal, bortkjørt over 4000 Læs Steen, tændet 124 Favne Diger med Steen, sat 32 Favne Steengjerder af store Steen, plantet endeel Pateter, og meget forbedret Avlingen. Derfor er ham ligeledes 4 Rdlr. tilkiendt. 223. Opsidderen Gullich Gussichsen paa Gaarden Hogstved i Laurdals Præstegield under Grevskabet Jarlsberg, tillægges ligesaa 4 Rdlr. i Belønning for at have i 1781 bygt et Fæehuus af Graaesteen 18 Alen langt og 16 Alen bredt, hvortil er brugt 4 a 500 Læs Steen, hentede 1/2 Miil derfra. 224. Bonden Ansteen Sigbjørnsen paa Gaarden, Ørendalen i Bache Præstegield, Lister Lehn, Christiansands Stift, har i 1781 ryddet og besaaet 3 Agre og af de opbrudte Steen opført en Vanddæmning 29 Favne lang, hvorfor ham tilkjendes 3 Rdlr i Belønning. 225. Den gamle og fattige Huusmand Johan Pedersen under Gaarden Kjølslet i Strøms Præstegield, Aggershuus Stift, gives ligeledes 3 Rdlr. for i 1782 at have opbrudt 1 1/2 Skjeppe Bygland, og bortveltet 140 Læs Steen. 226. Huusmand Jørgen Ørgesen paa Rudseyer i Gusdals Præstegield i Guldbrandsdalen, Aggershuus Stift, som er 74 Aar gammel, har i 2 Aar flyttet og forbedret Bygningerne, ryddet 2 Maal Ager og 4 Mælinger Eng, hvorfor ham tillægges 3 Rdlr. 226. Huusmand Gunder Branter af Winger Præstegield i Aggershuus=Stift har i 1782 ryddet 1 Td. Land og derfra bortført 1000 Læs Steen, hvoraf han har sat 18 Favne Gjerde og endnu laat Grunden til 22 Favne. Ham gives ligeledes 3 Rdlr. i Belønning. 227. Huusmand Ole Tostensen under Gaarden, Waalen i Guldbrandsdalen i Christians Amt har i 1781. ryddet sin Plads, optaget 1 Maal til Ager og 8 Mælinger til Eng, bygt et Fæehuus af Steen foruden anden Bygning. Han er desuden fattig og ernærer sine gamle Forældre Ham tillægges ligesaa 3 Rdlr. 2 8, Gaardmand Truels Jonsen til Flascherud i Nordrehaugs Præstegield paa Ringerrige, Buskeruds Amt, som meest i 1782, har gravet 788 Favne Grøfter og derved vundet 21 1/2 Maal Ager og 20 Maal Eng, og forøget sin Gjødning, gives ligeledes 3 Rdlr. i Belønning, især for hans merkelige Flid i hans Fattigdom. Disse ere da de flittige og stræbsomme Landmænd, som som for deres adskillige Forbedringer i Landbruget, haver naaet overordentlige Belønninger. Men de ere dog ikke de eneste virksomme, som ere Selskabet. paa nye i Aar blevne bekjendte. Følgende haver ogsaa i samme Henseende deres merkelige Fortjenester, og ere deriblandt nogle som vare heel værdige til at belønnes, men som deels ikke i det Øjemmed haver anmeldt deres Foretagender, deels formedelst Mangel ved Attesterne maae forbigaaes Andres Flid er og ikke ved Sammenligningen med de Belønnedes, bleven anseet saa betydelig, at de derfor har kundet naae Belønning. Jmidlertid giør Selskabet sig en Fornøielse af at anføre dem alle. De ere: Hr. Cancellieraad Hieronimus Bassøe, Sorenskriver i Rachestads Fogderie i Smaalænenes Amt, har for 20 a 30 Aar siden kjøbt Gaarden Gjølstad i en slet Tilstand. Han har siden opbygt 4 nye Huusmands pladser, hvor nu 8 Familier underholdes, samt røddet til Gaarden 20 Tdr. Land. J Stæden for 100 Tdr. Korn, som Stedet gav tilforn, avler han nu aarligen 3 til 400 Tdr., 2 til 300 Læs Høe i Stedet for før 1 til 200 Læs. Et stort Fæehuus har han bygt af Steen for alle sine Creaturer. Han har og bygt nye Vaanings=Huuse. Han har indrettet en Valkemølle og et Farverie, hvor der i 18 Aar er valket over 40000 Alen Vadmel. Ogsaa har han meget opmuntret Almuen til Flid, samt til god Ekonomie med Skovene. Hr. Cancellieraaden har behaget at meddeele Selskabet denne Efterretning uden derfor at attraae at blive belønnet, som han ellers ganske vist vilde være bleven. I det Sted har Selskabet havt den Fornøielse ved samme Leilighed i ham at vinde en værdig ordentlig Medlem; saa hans Flid er ligesom bleven Selskabet selv til Belønning. Hr. Capitain Bjørn ved det første Vesterlehnske Regiment, til Løvold i Nedenæs Fogderie, Christiansands Stift, har i nogle Aar bygt et Vaaningshuus, ladet grave 2387 Favne Vandgrøfter, anlægge 2 rummelige Kjøkken=Haver, sætte endeel Steengjerder, hvis Favnetal ei er anført, og ved sin øvrige Ekonomie fordoblet Gaardens Korn= og Qvæg=Avl. Men da Aarene, disse Forbedringer er gjorte i, ikke ere anmeldte og Æskningen er heller ikke i vedbørlig Form attestered; saa vil disse Forbedringer næste Aar igjen blive tagne under Betragtning, naar Hr. Capitainen inden den Tid i Overeesstemmelse med Listen vil behage at rette disse Mangler.